ai4bharat/Pralekha huggingface dataset:
நிதி அமைச்சகம்
ஏல விற்பனை  ஜிஎஸ் 2025-ன் 5.22%; ஏல விற்பனை  ஜிஎஸ் 2034-ன் 6.19%; ஏல விற்பனை  ஜிஎஸ் 2050-ன் 7.16%;
இந்திய அரசு பின்வரும் ஏல விற்பனைகளை அறிவித்துள்ளது. 1. விலை அடிப்படையிலான ஏலத்தின் மூலம் அறிவிக்கப்பட்ட தொகை ரூ.12000 கோடிக்கான  அரசுப்பங்கில் 5.22 சதவீதம், 2025 விற்பனை , 2. விலை அடிப்படையிலான ஏலத்தின் மூலம் அறிவிக்கப்பட்ட தொகை ரூ. 11000 கோடிக்கான  அரசுப் பங்கில் 6.19 சதவீதம், 2034 விற்பனை , 3. விலை அடிப்படையிலான ஏலம் மூலம், அறிவிக்கப்பட்ட ரூ.7000 கோடிக்கான அரசின் பங்கு 2050–இன் 7.16 சதவீதம் விற்பனை ஆகியவை வெளியிட்டப்பட்டுள்ளன. ஒவ்வொரு பங்குக்கும் ரூ.2000 கோடி வரையிலான கூடுதல் சந்தாவை வைத்துக் கொள்ள இந்திய அரசுக்கு வாய்ப்புள்ளது. பல்நோக்கு விலை முறை மூலம் 2020 ஜூலை 24 அன்று இந்திய ரிசர்வ் வங்கியால், அதன் மும்பை அலுவலகத்தில் ஏலம் நடத்தப்படும்.
அரசுப் பங்குகளுக்கான போட்டி அல்லாத ஏல வசதித் திட்டத்தின் கீழ், அறிவிக்கப்பட்ட பங்கு விற்பனைத் தொகையில், 5 சதவீதம் தகுதியான தனிநபர்கள் மற்றும் நிறுவனங்களுக்கு ஒதுக்கப்படும்.
ஏலத்துக்கான போட்டி மற்றும் போட்டி அல்லாத புள்ளிகள், இந்திய ரிசர்வ் வங்கியின் கோர் பாங்கிங் தீர்வு  முறையின் படி 2020 ஜூலை 24-ஆம் தேதி மின்னணு முறையில் சமர்ப்பிக்கப்பட வேண்டும். போட்டி அல்லாத புள்ளிகள் காலை 10.30 மணி முதல் 11.00 மணி வரையிலும், போட்டிப் புள்ளிகள் காலை 10.30 மணி முதல் 11.30 மணி வரையிலும் தாக்கல் செய்யப்பட வேண்டும்.
ஏல முடிவுகள் 2020 ஜூலை 24  அன்று அறிவிக்கப்படும். வெற்றிகரமாக ஏலம் எடுத்தவர்கள் பணம் செலுத்துவதற்கான தேதி 2020 ஜூலை 27-ஆம்தேதி .
இந்திய ரிசர்வ் வங்கியின் 2018 ஜூலை 24-ஆம் தேதியிட்ட சுற்றறிக்கை எண். ஆர்பிஐ-2018-19-25-இன் படி அவ்வப்போது திருத்தப்பட்ட ‘ மத்திய அரசுப் பங்குகளில் பரிவர்த்தனை செய்த போது’ விதிமுறைகளுக்கிணங்க வர்த்தகத்துக்கு பங்குகள் தகுதி பெறும்.
குடியரசுத் தலைவர் செயலகம்
ஆசிரியர் தினத்தை முன்னிட்டு குடியரசுத் தலைவர் வாழ்த்து
ஆசிரியர் தினத்தை முன்னிட்டு நாடு முழுவதுமுள்ள ஆசிரியர்களுக்கு குடியரசுத் தலைவர் திரு. ராம் நாத் கோவிந்த் வாழ்த்து தெரிவித்துள்ளார்.
குடியரசுத் தலைவர் வெளியிட்டுள்ள வாழ்த்துச் செய்தியில், “ஆசிரியர் தினம் கொண்டாடப்படும் வேளையில், ஆசிரியர்களுக்கு தமது வாழ்த்துகளையும் பாராட்டுகளையும் தெரிவித்துக் கொள்வதில் மகிழ்ச்சி” அடைவதாக குறிப்பிட்டுள்ளார்.
நமது கலாச்சாரம் மற்றும் பாரம்பரியம், குரு-சிஷ்யன் பரம்பரையை அடிப்படையாகக் கொண்டு அமைந்ததாகும். நீண்ட நெடுங்காலத்திற்கு முன்பிருந்தே, நாகரீகம் மிகுந்தவர்களாக திகழ்வது, நமக்கு கிடைத்த நல்வாய்ப்பு என்றும், நேர்மையான மற்றும் தலைசிறந்த ஆசிரியர்கள் நம்மை வழிநடத்தி வந்துள்ளனர்.
தற்போது, ஆசிரியர் தினம் கொண்டாடப்படும் வேளையில், தலைசிறந்த அறிஞரும், கல்வியாளருமான முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணனின் அளப்பரிய பங்களிப்பை நினைவு கூர்வதாகவும், குடியரசுத் தலைவர் தெரிவித்துள்ளார்.
சிறப்பு மிக்க இந்த நன்னாளில், அறிவு, அமைதி மற்றும் நல்லிணக்கத்துடன் கூடிய உலகையும், தேசத்தையும் உருவாக்குவதில், நமது ஆசிரியர்கள், தனிப்பட்ட முறையிலும், ஒட்டு மொத்தமாகவும், நம்மை தொடர்ந்து வழிநடத்தி, உதவி செய்ய பிரார்த்திப்போம் எனவும் திரு ராம் நாத் கோவிந்த் தமது வாழ்த்துச் செய்தியில் குறிப்பிட்டுள்ளார்.
பிரதமர் அலுவலகம்
வாரணாசியில் தேவ் தீபாவளி கொண்டாட்டங்களில் பிரதமர் பங்கேற்றார்
திருடு போயிருந்த அன்னபூரணியின் சிலை மீண்டும் கிடைக்கப் பெற்றதற்கு காசிக்கு வாழ்த்துகளைத் தெரிவித்தார்
குருநானக் அவர்கள் சீர்திருத்தங்களின் மிகப்பெரும் சின்னம்: பிரதமர்
திரு நரேந்திர மோடி வாரணாசியில் இன்று நடைபெற்ற தேவ் தீபாவளி கொண்டாட்டங்களில் கலந்து கொண்டார்.
அப்போது பேசிய அவர், சுமார் 100 ஆண்டுகளுக்கு முன்னர் காசியிலிருந்து களவுபோன தேவி அன்னபூரணி சிலை மீண்டும் கிடைக்கப் பெறவிருப்பதால் காசிக்கு இது மற்றொரு சிறப்புத் தருணம் என்று கூறினார். காசிக்கு இது மிகப்பெரிய வரப்பிரசாதம் என்று அவர் தெரிவித்தார். இதுபோன்ற பழங்கால சிலைகள் நமது விலைமதிப்பற்ற பாரம்பரியத்தின் நம்பிக்கைச் சின்னங்கள் என்று அவர் குறிப்பிட்டார்.
இதுபோன்ற நடவடிக்கைகள் முன்னரே எடுக்கப்பட்டிருந்தால் இதுபோன்ற பல்வேறு சிலைகளை நாடு திரும்பப் பெற்றிருக்கும் என்று பிரதமர் கூறினார். மரபு என்பது நமக்கு நாட்டின் பாரம்பரியத்தைக் குறிக்கிறது, எனினும் சிலருக்கு அவர்களது குடும்பம் மற்றும் குடும்பப் பெயரை அது உணர்த்துகிறது என்று அவர் கூறினார். பாரம்பரியம் என்பது நமது கலாச்சாரத்தையும் நம்பிக்கையும் மாண்புகளையும் குறிக்கின்றன என்று அவர் மேலும் குறிப்பிட்டார். பிறருக்கு அது அவர்களது சிலைகள் மற்றும் குடும்பப் புகைப்படங்களைக் குறிக்கலாம்.
குரு நானக் தேவ் அவர்களை சமூகத்தின் மிகப்பெரிய சீர்திருத்தச் சின்னமாக பிரதமர் குறிப்பிட்டார். எப்போதெல்லாம் சமூகத்திலும் தேசிய நலனிலும் மாற்றங்கள் ஏற்படுகின்றனவோ அப்போதெல்லாம் தேவையற்ற எதிர்ப்புக் குரல்கள் எழுகின்றன. எனினும் சீர்திருத்தங்களின் முக்கியத்துவம் தெளிவடையும் போது அனைத்தும் சரி செய்யப்படுகின்றன. குருநானக் தேவ் அவர்களின் வாழ்க்கை இதனை நமக்குக் கற்றுத் தருவதாக அவர் கூறினார்.
காசியில் வளர்ச்சிப் பணிகள் துவங்கிய போது எதிர்ப்பை தெரிவிக்க வேண்டுமே என்பதற்காக அதனை எதிர்த்தார்கள் என்று பிரதமர் கூறினார். பாபாவின் தர்பார் வரையில் விஸ்வநாத் தடம் அமைக்கப்படும் என்று காசி முடிவு செய்தபோது எதிர்ப்பாளர்கள் அதையும் விமர்சித்தார்கள், எனினும் இன்று காசியின் மகிமை பாபாவின் அருளால் மீண்டும் பெறப்பட்டுள்ளது என்று அவர் கூறினார். பல நூற்றாண்டுகளுக்கு முன்னர் பாபாவின் தர்பார் மற்றும் தேவி கங்கா வரையில் இருந்த நேரடி இணைப்பு மீண்டும் புனரமைக்கப் படுகின்றது என்று அவர் தெரிவித்தார்.
காசி விஸ்வநாதரின் அருளால் விளக்குப் பண்டிகையில் கலந்து கொள்வதற்கான வாய்ப்பு கிடைத்ததற்கு பிரதமர் மகிழ்ச்சியைத் தெரிவித்துக் கொண்டார். இந்த பழங்கால நகரின் மகிமையை நினைவுகூர்ந்த அவர், பல ஆண்டுகளாக உலகிற்கு வழிகாட்டியாக காசி திகழ்கிறது என்று கூறினார். தமது தொகுதியான காசி நகருக்கு கொரோனா கட்டுப்பாடுகளினால் தம்மால் அடிக்கடி வர இயலவில்லை இதனால் ஏற்பட்டுள்ள வெற்றிடத்தை உணர்ந்து இருப்பதாகவும் பிரதமர் தெரிவித்தார். தமது மக்களிடமிருந்து இந்த காலத்தில் தாம் மிகத் தொலைவில் இருக்கவில்லை என்றும் பெருந்தொற்று காலத்தில் ஏற்படுத்தப்பட்டுள்ள வழிமுறைகள் குறித்து தாம் கேட்டறிந்ததாகவும் அவர் குறிப்பிட்டார். பெருந்தொற்றின்போது பொது சேவையில் தங்களை ஈடுபடுத்திக் கொண்ட காசி மக்களுக்குத் தமது பாராட்டுகளை அவர் தெரிவித்தார்.
பிரதமர் அலுவலகம்
ஹிமாச்சல பிரதேசத்தில் தொழிற்சாலை விபத்தில் ஏற்பட்ட உயிரிழப்புக்கு பிரதமர் இரங்கல்
உயிரிழந்தோர் குடும்பங்களுக்கு இழப்பீடு அறிவிப்பு
ஹிமாச்சல பிரதேசத்தில் தொழிற்சாலை ஒன்றில் ஏற்பட்ட விபத்தில் உயிரிழந்தவர்களுக்கு ஆழ்ந்த இரங்கலை பிரதமர் திரு நரேந்திர மோடி தெரிவித்துள்ளார்.
உயிரிழந்தவர்களின் குடும்பங்களுக்கு பிரதமர் தேசிய நிவாரண நிதியிலிருந்து இழப்பீடு வழங்கப்படும் என்று பிரதமர் அறிவித்துள்ளார்.
இது தொடர்பாக டுவிட்டரில் பிரதமர் கூறியிருப்பதாவது ;
“ஹிமாச்சல பிரதேச மாநிலம் உனாவில் உள்ள தொழிற்சாலையில் நிகழ்ந்துள்ள விபத்தில் உயிரிழந்தவர்களின் குடும்பங்களுக்கு எனது ஆழ்ந்த இரங்கலை தெரிவித்துக் கொள்கிறேன். இத்துடன் விபத்தில் காயமடைந்த அனைவரும் விரைவில் குணமடைய பிரார்த்திக்கிறேன்: பிரதமர்”
“ஹிமாச்சல பிரதேச தொழிற்சாலையில் ஏற்பட்ட விபத்தில் உயிரிழந்தவர்களின் குடும்பங்களுக்கு பிரதமர் தேசிய நிவாரண நிதியிலிருந்து தலா ரூ. 2 லட்சம் வழங்கப்படும். காயமடைந்தவர்களுக்கு தலா ரூ.50 ஆயிரம் வழங்கப்படும் : பிரதமர்”
ரெயில்வே அமைச்சகம்
ரெயில்வே துறையில் தொழில்நுட்ப மேம்பாட்டிற்கும் நவீனமயமாக்குதலுக்கும் அந்நிய முதலீடு
28.08.2017 முதல் நடைமுறைப்படுத்தப்பட்டுவரும் அந்நிய நேரடி முதலீட்டுக் கொள்கையில், அந்நிய நேரடி முதலீடானது ரெயில்வே உள்கட்டமைப்புத் துறையின் கீழ்க்காணும் தானியங்கு வழி செயல்பாடுகளை அனுமதித்துள்ளது:
 பொது மற்றும் தனியார் கூட்டாண்மையின் மூலம் புறநகர் இடைவழித் திட்டங்கள்
 அதிவேக ரெயில் திட்டம்
 ஈடுபாட்டுடன் கூடிய சரக்கு வழிகள்
 ரெயில் பெட்டிகள் மற்றும் என்ஜின்கள் தயாரித்தல் மற்றும் பராமரிப்பு வசதிகள்
 ரெயில்வே மின்னிணைப்பு அளித்தல்
 சமிக்ஞை  அமைப்புகள்
 பயணிகள் முனையங்கள்
 ரெயில்வே பாதைக்கு உரிய தொழிற்சாலைப் பகுதியில் உள்கட்டமைப்பு / மின்னூட்டப்பட்ட ரெயில்வே பாதைகள் உள்ளிட்ட பக்கவாட்டுப் பாதைகள் மற்றும் முதன்மை ரெயில்வே பாதைக்கான இணைப்பு; மற்றும்
 பறக்கும் ரெயில் எனும் விரைவுப் போக்குவரத்து முறை 
ரெயில்வேயின் எந்தச் செயல்பாட்டையும் தனியாருக்கு விடும் உத்தேசம் இல்லை. எனினும், பொது மற்றும் தனியார் கூட்டாண்மையும், தூய்மைப்படுத்துதல், கட்டணம் செலுத்திப் பயன்படுத்தும் கழிவறைகள், ஓய்வறைகள், வாகன நிறுத்தம் போன்ற குறிப்பிட்ட சில வசதிகளும் செயல்பாடுகளை முன்னேற்றுவதற்காக அவசியத்தின் அடிப்படையில் செய்யப்படுகிறது.
மாநிலங்களவையில் இன்று  கேள்வி ஒன்றுக்கு எழுத்துப்பூர்வமாக அளித்த பதிலில் ரெயில்வே துறை இணையமைச்சர் திரு. ராஜன் கோஹைன் இந்தத் தகவலைத் தெரிவித்தார்.
(Visitor Counter : 59
பாதுகாப்பு அமைச்சகம்
இலங்கை சிலினெக்ஸ்-18 கூட்டு பயிற்சிக்கென இந்தியக் கப்பல்கள் திரிகோணமலை சென்றுள்ளன
இந்தியாவுக்கும், இலங்கைக்கும் இடையேயான இருதரப்பு கடற்படை பயிற்சியான சிலினெக்ஸ்-2018-ல் பங்கேற்க இந்திய கடற்படை கப்பல்கள் கிரிச், சுமித்ரா, கோரா திவ் ஆகியன திரிகோணமலை சென்றடைந்துள்ளன. இந்த பயிற்சி இலங்கை கடற்படை கப்பல் சயுராலாவில் நேற்று தொடங்கியது. தொடக்க நிகழ்ச்சியில் இந்திய கப்பற்படையின் கிழக்கு படைப் பிரிவு தளபதி ரியர் அட்மிரல் தினேஷ் குமார் திரிபாதி, இலங்கை கப்பற்படையின் கிழக்கு பகுதி தளபதி ரியர் அட்மிரல் எஸ்.ஏ. வீரசிங்கே ஆகியோர் பங்கேற்றனர்.
இந்த 3 இந்திய கடற்படை கப்பல்களுடன் கப்பலில் இருந்து செயல்படும் ஹெலிகாப்டர், கடற்பகுதி ரோந்து டோர்நியர் விமானங்கள் 2 ஆகியனவும் பங்கேற்கின்றன. இலங்கை தரப்பில் அந்நாட்டு கடற்படை கப்பல்கள் சாயுராலா, சமுத்ரா, சுரானி மாலா ஆகியன பங்கேற்கின்றன. இந்த கூட்டு பயிற்சியின் முதல் கட்டம் துறைமுக பகுதிகளில் நேற்று முதல் இம்மாதம் 10-ந் தேதி வரை நடைபெறும். அடுத்த கட்டமாக கடல் பகுதியில் கூட்டு பயிற்சி இம்மாதம் 11 முதல் 13-ந் தேதி வரை நடைபெறும். இந்த 2-ம் கட்ட பயிற்சியில் துப்பாக்கி தாக்குதல், தகவல் தொடர்பு நடைமுறைகள், ஹெலிகாப்டர்கள் இயக்கம் உள்ளிட்டவை இடம் பெறும்.
சிலினெக்ஸ் இருதரப்பு கடற்படை பயிற்சி 2005-ல் தொடங்கி இதுவரை 5 முறை பயிற்சிகள் நடைபெற்றுள்ளன. இந்த பயிற்சிகள் மூலம் இரு நாடுகளின் கடற் படையினரும் பரஸ்பரம் நடைமுறைகள், பாதுகாப்பு செயல்முறைகள் ஆகியவற்றை அறிந்து கொள்ள முடிகிறது. இந்த பயிற்சி இந்த மண்டலத்தின் கடல் பாதுகாப்புக்கு பங்களிப்பதுடன் இருதரப்பு கடல்சார் உறவுகளையும் வலுப்படுத்தும் என எதிர்பார்க்கப்படுகிறது.
(Visitor Counter : 194
எரிசக்தி அமைச்சகம்
அரசு மின் விநியோக நிறுவனங்களின் 9-வது ஒருங்கிணைந்த தரவரிசை பட்டியலை மத்திய மின்சார அமைச்சர் வெளியிட்டார்
அரசு மின் விநியோக நிறுவனங்களின் 9-வது ஒருங்கிணைந்த தரவரிசை பட்டியலை மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் இன்று வெளியிட்டார். அனைத்து நிறுவனங்களின் உற்சாக பங்களிப்புடன் நிறைவு செய்யப்பட்ட 2019-20 நிதியாண்டிற்கான 41 அரசு மின் விநியோக அமைப்புகளுக்கான இந்த ஒன்பதாவது வருடாந்திர தரவரிசைப் பணியை அமைச்சர் பாராட்டினார்.
1.52 லட்சம் சர்க்கியூட் கிலோமீட்டர்களுக்கு கூடுதல் பகிர்மான தடங்களை அமைத்து ஒரே நாடு-ஒரே மின் தொகுப்பு-ஒரே அலைவரிசை இலக்கை எட்டுவது குறித்து திரு சிங் பேசினார்.
உள்கட்டமைப்பு உருவாக்கம் மற்றும் விநியோக இடைவெளிகளை பூர்த்தி செய்வதை தாண்டி, நுகர்வோருக்கு அதிகாரமளித்தல் மீது அரசு கவனம் செலுத்தி வருவதாக அமைச்சர் தெரிவித்தார். சமீபத்தில் அறிவிக்கப்பட்ட ‘மின்சார  விதிகள், 2020’ இதை நோக்கிய ஒரு முன்னேற்றம் என்று அவர் மேலும் கூறினார்.
இந்த முக்கிய நடவடிக்கை மூலம் நுகர்வோருக்கு முக்கிய இடம் கிடைக்கும் என்றும், இதன் காரணமாக நாடு முழுவதும் வாழ்க்கை முறை எளிதாவதோடு, வர்த்தகம் செய்வதும் எளிமையாகும் என்றும் அவர் கூறினார்.
மின்சாரத்துறை இணை அமைச்சர் திரு கிரிஷண் பால் குர்ஜார், மின்சார அமைச்சக செயலாளர் திரு அலோக் குமார், மாநில அரசுகளின் மின்சாரத்துறை செயலாளர்கள், மாநில விநியோக அமைப்புகளின் தலைவர்கள் மற்றும் நிர்வாக இயக்குநர்கள், பவர் ஃபைனான்ஸ் நிறுவனம் மற்றும் ஆர்ஈசி ஆகியவற்றின் தலைவர்கள் மற்றும் நிர்வாக இயக்குநர்கள் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736142
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இரண்டு சக்கர வாகனங்களை ஏற்றிச் செல்லும் 3 அடுக்கு லாரி, மோட்டார் வாகனங்களுக்கான பாதுகாப்பு தேவைகள் மற்றும் மின்சார வாகனங்களுக்கான விதிமுறைகள் தொடர்பான அறிவிப்புகள் வெளியீடு
இரண்டு சக்கர வாகனங்களை ஏற்றிச் செல்லும் 3 அடுக்கு லாரி, மோட்டார் வாகனங்களுக்கான பாதுகாப்பு தேவைகள் மற்றும் மின்சார வாகனங்களுக்கான விதிமுறைகள் தொடர்பான அறிவிப்புகளை மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் வெளியிட்டுள்ளது. அவற்றின் விவரம் வருமாறு :
2 சக்கர வாகனங்களை கொண்டு செல்லும் 3 அடுக்கு லாரிகள்:-
இரு சக்கர வாகனங்களை கொண்டு செல்ல 3 அடுக்கு கனரக வாகனங்களை அனுமதிக்க மத்திய சாலை போக்குவரத்து மற்றும் நெடுஞ்சாலை அமைச்சகம் முடிவு செய்து அதற்கான அறிவிப்பை கடந்த டிசம்பர் 27ம் தேதி வெளியிட்டுள்ளது. ஆனால், லாரியின் சரக்கு ஏற்றும் பகுதி டிரைவர் கேபினின் உயரத்துக்கு மேல் இருக்கக் கூடாது. இதன் மூலம் இரு சக்கர வாகனங்களை ஏற்றிச் செல்லும் லாரிகள் 40 முதல் 50 சதவீத வாகனங்களை கூடுதலாக கொண்டு செல்ல முடியும்.
3 அடுக்கு லாரிகளின் நிலையான நிலைத்தன்மை மற்றும் மாறுபட்ட நிலைத்தன்மை சோதனைகளை ஆய்வு செய்தபின் இதற்கு அனுமதி அளிக்கப்பட்டது.
இது தொடர்பான கருத்துக்கள் / ஆலோசனைகள் சம்பந்தப்பட்டவர்களிடம் இருந்து 30 நாட்களுக்குள் வரவேற்கப்படுகின்றன.
மோட்டார் வாகனங்களுக்கான பாதுகாப்பு தேவைகள்:-
மத்திய மோட்டார் வாகன விதிமுறைகள் , 1989-ன் விதி 93 மோட்டார் வாகனங்களுக்கான அளவுகளை தெரிவிக்கிறது. மோட்டார் வாகனங்களின் நீளம் 23.25 மீட்டர், அகலம் 2.6 மீட்டர், உயரம் 4.5 மீட்டர் , வாகனங்களில் ஏற்றிச் செல்லப்படும் சரக்குகளின் எடை 55 டன்கள். இந்த வகை சரக்கு வாகனங்கள் குறிப்பிட்ட சாலைகளில் மட்டுமே செல்ல வேண்டும்.
மேலே உள்ளதை கருத்தில் கொண்டு, சிஎம்விஆர் 1989 விதிமுறைகளில் 12கே என்ற புதிய விதிமுறையை சேர்த்து திருத்தம் செய்வதற்கான அறிவிப்பை சாலை போக்குவரத்து அமைச்சகம் கடந்த டிசம்பர் 27ம் தேதி வெளியிட்டுள்ளது. இதில் மோட்டார் வாகனங்களின் பிரேக், எடைக்கு ஏற்றபடி சக்தி, ஒளி, இயங்குதிறன் போன்ற பாதுகாப்பு தேவைகள் அடங்கியுள்ளன. 2022 மார்ச் 1ம் தேதி முதல் மோட்டார் வாகனங்களுக்கான அனுமதி மற்றும் சான்றிதழ், வாகன தொழில் தரநிலை -113-ன்படி வழங்க திட்டமிடப்பட்டுள்ளது.
இது தொடர்பான கருத்துக்கள் / ஆலோசனைகள் சம்பந்தப்பட்டவர்களிடம் இருந்து 30 நாட்களுக்குள் வரவேற்கப்படுகின்றன.
மின்சார வாகனங்களுக்கான விதிமுறைகள்:-
எம் மற்றும் என் பிரிவு வாகனங்களுக்கான  வாகன தொழில் தரநிலை  038 திருத்தம், மின்சார வாகனங்களுக்கான புதிய தரநிலை AIS 156 ஆகியவற்றை சாலை போக்குவரத்து துறை அமைச்சகம் கடந்த 27ம் தேதி S.O. 5419 என்ற அறிவிப்பு மூலம் வெளியிட்டுள்ளது. இந்த அறிவிப்பு பேட்டரி பாதுகாப்பு அம்சத்தை உள்ளடக்கியது, இது மின்சார வாகனங்களின் ஒட்டுமொத்த பாதுகாப்போடு இணைக்கப்பட்டுள்ளது. இது பாதுகாப்பை மேலும் அதிகரிக்கும். AIS 038  உலகளாவிய தொழில்நுட்ப ஒழுங்குமுறைகளுக்கு ஏற்ப உள்ளது.
மேற்கூறிய 3 அறிவிப்புகளுக்கான அரசாணையை கீழ்கண்ட இணைப்பில் காணலாம்.
https://static.pib.gov.in/WriteReadData/specificdocs/documents/2021/dec/doc2021123041.pdf
https://static.pib.gov.in/WriteReadData/specificdocs/documents/2021/dec/doc2021123071.pdf
https://static.pib.gov.in/WriteReadData/specificdocs/documents/2021/dec/doc2021123061.pdf
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786336
தகவல் மற்றும் ஒலிபரப்பு அமைச்சகம்
ஐசிஎஃப்டி-யுனெஸ்கோ காந்தி பதக்கத்திற்கான போட்டிக்கு தமிழ் திரைப்படமான கூழாங்கல் உள்ளிட்ட 9 படங்கள் தேர்வு
ஐசிஎஃப்டி-யுனெஸ்கோ காந்தி பதக்கத்திற்கான போட்டிக்கு தேர்வு செய்யப்பட்டுள்ள திரைப்படங்களின் பட்டியலை 52-வது இந்திய சர்வதேச திரைப்பட விழா அறிவித்துள்ளது.
இந்த பட்டியலில் தமிழ் திரைப்படமான கூழாங்கல் உள்ளிட்ட 9 படங்கள் இடம்பெற்றுள்ளன. அவற்றின் விவரம் வருமாறு:
1. 21ஸ்ட் டிஃபன் 
2. கமிட்மென்ட் ஹஸன் 
3. கில்லிங் தி இயுனக் கான் 
4. கூழாங்கல் 
5. லிங்குய், தி சேக்ரெட் பாண்ட்ஸ் 
6. நைட் ஃபாரஸ்ட் 
7. நிறையே தத்துகலுள்ள மரம் 
8. டோக்யோ ஷேகிங் 
9. வென் பொமேகிரானட்ஸ் ஹவுல் 
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772339
தொழிலாளர் மற்றும் வேலைவாய்ப்பு அமைச்சகம்
தொழில்துறை தொழிலாளர்களுக்கான நுகர்வோர் விலைக் குறியீடு  - ஏப்ரல், 2020.
ஏப்ரல், 2020க்கான அகில இந்திய தொழில்துறை தொழிலாளர்களுக்கான நுகர்வோர் விலைக்குறியீடு  3 புள்ளிகள் அதிகரித்து 329  ஆக இருந்தது. 1 மாத சதவீத மாற்றத்தில், 2020 மார்ச் மற்றும் ஏப்ரல் மாதங்களுக்கு இடையில்  0.92 சதவீதமாக இருந்தது இது முந்தைய ஆண்டின் இதே மாதங்களுக்கு இடையில் ஒப்பிடும் போது  0.97 சதவீதத்துடன் அதிகரித்துள்ளது.
நடப்புக் குறியீட்டில் அதிகபட்ச புள்ளி ஏற்றத்தின் மொத்த மாற்றத்திற்கு உணவுக்குழு பங்களிப்பு  2.43 சதவீதப் புள்ளிகளாக இருந்தது முக்கிய காரணம். உணவுப்பொருள்களில், அரிசி, கோதுமை, கோதுமை ஆட்டா, துவரம்பருப்பு, பாசிப்பருப்பு, கடுகு எண்ணெய், புதிய மீன், ஆடு இறைச்சி, வளர்ப்புப் பறவைகள் , கத்திரிக்காய், முட்டைக்கோஸ், காலிஃபிளவர், பிரஞ்சு பீன், பச்சை கொத்தமல்லி இலைகள், வெண்டைக்காய், பாலக் கீரை, உருளைக்கிழங்கு, முள்ளங்கி, தக்காளி, வாழைப்பழம், எலுமிச்சை, மா , சர்க்கரை மற்றும் சமையல் எரிவாயு போன்றவை குறியீட்டு அதிகரிப்புக்குக் காரணமாகின்றன. இருப்பினும், இந்த அதிகரிப்பு பூண்டு, வெங்காயம், கோவைக்காய், பெட்ரோல், பூக்கள் / மலர் மாலைகள் போன்றவற்றால் சரிபார்க்கும் வகையில் இது குறியீட்டில் புள்ளிகளின் இறக்கத்தில் பங்குவகித்தது.
ஆண்டுக்கு ஆண்டு அடிப்படையில் அனைத்து பொருள்களின் பணவீக்கம் 2020 ஏப்ரல் மாதத்தில் 5.45 சதவீதமாக இருந்தது, இது முந்தைய மாதத்திற்கு 5.50 சதவீதமாகவும், முந்தைய ஆண்டின் இதே மாதத்தில் 8.33 சதவீதமாகவும் இருந்தது. இதேபோல், உணவுப் பணவீக்கம் முந்தைய மாதத்தின் 6.67 சதவீதத்திலிருந்து 6.56 சதவீதமாகவும், ஒரு வருடத்திற்கு முன்பு இதே மாதத்தில் 4.92 சதவீதமாகவும் இருந்தது.
மத்திய அளவில், டூம்-டூமா டின்சுகியா அதிகபட்சமாக 14 புள்ளிகளையும், சேலம்  மற்றும் சூரத்  பதிவு செய்தது. மற்றவற்றில், 2 மையங்களில் 9 புள்ளிகள் அதிகரிப்பு, மற்றொரு 2 மையங்களில் 8 புள்ளிகள், 3 மையங்களில் 7 புள்ளிகள், 2 மையங்களில் 6 புள்ளிகள், 5 மையங்களில் 5 புள்ளிகள், மற்றொரு 5 மையங்களில் 4 புள்ளிகள், 11 மையங்களில் 3 புள்ளிகள், 10 மையங்களில் 2 புள்ளிகளும், 18 மையங்களில் 1 புள்ளியும் பதிவு செய்தது. மாறாக, சிந்த்வாரா, வதோதரா, பிலாய், யமுனநகர் மற்றும் ஜாம்ஷெட்பூர் ஆகியவை தலா 1 புள்ளிகள் குறைந்துள்ளன. மீதமுள்ள 12 மையங்களின் குறியீடுகள் நிலையானவை.
33 மையங்களின் குறியீடுகள் அகில இந்தியக் குறியீட்டை விட அதிகமாகவும், 44 மையங்களின் குறியீடுகள் தேசிய சராசரிக்கும் குறைவாக உள்ளன. ரூர்கேலா மையத்தின் குறியீடு அகில இந்திய குறியீட்டுக்கு இணையாக இருந்தது.
மே, 2020 மாதத்திற்கான CPI-IW வின் அடுத்த வெளியீடு ஜூன் 30, 2020 செவ்வாய்க்கிழமை வெளியிடப்படும். அலுவலக வலைத்தளமான http://www.labourbureaunew.gov.in/ இலும் இது கிடைக்கும்.
சுகாதாரம் மற்றும் குடும்ப நலத்துறை அமைச்சகம்
பிஎம் கேர்ஸ் நிதியுதவியுடன் இரண்டு ஆக்சிஜன் உற்பத்தி ஆலைகள் புதுதில்லி எய்ம்ஸ் மற்றும் ஆர்எம்எல் மருத்துவமனையில் நிறுவப்பட்டன, கடந்த 24 மணி நேரத்தில் கொரோனாவில் இருந்து 3.38 லட்சம் பேர் குணமடைந்தனர்
கொவிட்-19-க்கு எதிரான போரில் முக்கிய முன்னேற்றமாக, பிஎம் கேர்ஸ் நிதியுதவியுடன் இரண்டு அதிக சக்தி வாய்ந்த ஆக்சிஜன் உற்பத்தி ஆலைகள் புதுதில்லி எய்ம்ஸ் மற்றும் ஆர்எம்எல் மருத்துவமனையில் ஒரே வாரத்தில் நிறுவப்பட்டுள்ளன.
போர்க்கால அடிப்படையில் பணிகள் நடைபெற்று, கோயம்புத்தூரில் இருந்து விமானம் மூலம் எடுத்து செல்லப்பட்ட இந்த இரு ஆலைகளும் நேற்று நிறுவப்பட்டன.
இன்று மாலையில் இருந்து இரு ஆலைகளும் ஆக்சிஜன் விநியோகத்தை தொடங்கும்.
கொவிட்-19 பாதிப்புகளின் அதிகரிப்பை திறம்பட கையாளும் நோக்கில், நாடு முழுவதும் 500 ஆக்சிஜன் ஆலைகளை நிறுவ பிஎம்-கேர்ஸ் நிதி ஒதுக்கீடு செய்துள்ளது. மூன்று மாதங்களுக்குள் இவைகள் நிறுவப்படும்.
புதுதில்லியை பொருத்தவரை, எய்ம்ஸ் அவசர சிகிச்சை மையம், டாக்டர் ராம் மனோகர் லோகியா மருத்துவமனை, சஃப்தர்ஜங்க் மருத்துவமனை, லேடி ஹர்திங் மருத்துவ கல்லூரி மற்றும் எய்ம்ஸ், ஜஜ்ஜார், ஹரியானா ஆகிய மருத்துவமனைகளில் ஐந்து ஆக்சிஜன் ஆலைகளை நிறுவ முடிவெடுக்கப்பட்டது.
இதற்கிடையே, மூன்றாம் கட்ட தடுப்பு மருந்து வழங்கல் திட்டம் விரிவடைந்து வரும் நிலையில், 16 கோடிக்கும் அதிகமானோருக்கு இதுவரை கொவிட் தடுப்பூசி போடப்பட்டுள்ளது. வெறும் 109 நாட்களில் இந்த மைல்கல்லை இந்தியா எட்டியுள்ளது. இதே அளவை எட்ட அமெரிக்காவுக்கு 111 நாட்களும், சீனாவுக்கு 116 நாட்களும் ஆயின.
12 மாநிலங்களில் உள்ள 18 முதல் 45 வயது வரையிலான 6,71,285 பயனாளிகள் கொவிட் தடுப்பு மருந்தை பெற்றுள்ளனர்: சத்தீஸ்கர் , தில்லி , குஜராத் , ஜம்மு காஷ்மீர் , ஹரியானா , கர்நாடகா , மகாராஷ்டிரா , ஒடிசா , பஞ்சாப் , ராஜஸ்தான் , தமிழ்நாடு  மற்றும் உத்தரப் பிரதேசம் .
கடந்த 24 மணி நேரத்தில் 14 லட்சத்திற்கும் அதிகமான தடுப்பூசி டோஸ்கள் வழங்கப்பட்டுள்ளன.
தடுப்பு மருந்து வழங்கல் திட்டத்தின் 109-வது நாளில் , 14,84,989 தடுப்பூசி டோஸ்கள் வழங்கப்பட்டன. 14,011 முகாம்களில், 7,80,066 பயனாளிகளுக்கு முதல் டோசும், 7,04,923 பயனாளிகளுக்கு இரண்டாவது டோசும் வழங்கப்பட்டன.
இந்தியாவில் இது வரை மொத்த எண்ணிக்கையாக 1,69,51,731 பேர் குணமடைந்துள்ளனர். குணமடைதல் விகிதம் 82.03 சதவீதமாக உள்ளது.
கடந்த 24 மணி நேரத்தில் மட்டும் 3,38,439 நோயாளிகள் குணமடைந்துள்ளனர்.
73.4% புதிய குணமடைதல்களுக்கு 10 மாநிலங்கள் காரணமாக உள்ளன. தொடர்ந்து குறைந்து வரும் இறப்பு விகிதம் 1.09 சதவீதமாக தற்சமயம் உள்ளது. கடந்த 24 மணி நேரத்தில் 3,780 இறப்புகள் பதிவாகியுள்ளன.
74.97% புதிய இறப்புகளுக்கு 10 மாநிலங்கள் காரணமாக உள்ளன. மகாராஷ்டிராவில் மிக அதிகமாக 891 உயிரிழப்புகளும், உத்தரப் பிரதேசத்தில் 351-ம் பதிவாகியுள்ளன.
கடந்த 24 மணி நேரத்தில் 7 மாநிலங்கள்/யூனியன் பிரதேசங்களில் ஒரு இறப்பு கூட பதிவாகவில்லை.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி ஒதுக்கீடு விவரம்
நாட்டில் இன்று காலை 7 மணி வரை போடப்பட்ட மொத்த தடுப்பூசிகளின் எண்ணிக்கை 18 கோடியை  நெருங்கியுள்ளது. கொவிட்-19 தடுப்பூசி நடவடிக்கை தொடங்கப்பட்டு 118 நாட்கள் வெற்றிகரமாக நிறைவு செய்யப்பட்டுள்ளன. நாடு முழுவதும் 17.89 கோடி பேருக்கு தடுப்பூசி போடப்பட்டுள்ளது. 17 கோடி இலக்கை, 114 நாட்களில் அடைந்ததன் மூலம், தடுப்பூசி போடுவதில், உலகளவில் இந்தியா வேகமான நாடாக உள்ளது. இந்தளவு தடுப்பூசிகளை போட அமெரிக்கா 115 நாட்களும், சீனா 119 நாட்களும் எடுத்தன.
'தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட தேசிய கொவிட்-19 தடுப்பூசி உத்தி' கடந்த மே 1ம் தேதி முதல் அமல்படுத்தப்பட்டுள்ளது. இதன் மூலம் தடுப்பூசி தயாரிப்பு நிறுவனங்கள் 50 சதவீத தடுப்பூசிகளை மத்திய அரசுக்கும், 50 சதவீதத்தை மாநிலங்கள் மற்றும் தனியார் மருத்துவமனைகளுக்கும் விற்கும். மத்திய அரசு வாங்கும் 50 சதவீத தடுப்பூசிகள் மாநிலங்களுக்கு இலவசமாக வழங்கப்படும்.
மே 16ம் தேதி முதல் 31ம் தேதி வரை, இரண்டு வாரங்களுக்கு 191.99 லட்சம் டோஸ் கோவிஷீல்டு மற்றும் கோவாக்சின் தடுப்பூசி மாநிலங்கள் மற்றும் யூனியன் பிரதேசங்களுக்கு இலவசமாக விநியோகிக்கப்படும். இவற்றில் 162.5 லட்சம் கோவிஷீல்டு தடுப்பூசிகள், 29.49 லட்சம் கோவாக்சின் தடுப்பூசிகள்.
இத்தகவலை மாநிலங்கள்/யூனியன் பிரதேசங்களுக்கு முன்கூட்டியே தெரிவிப்பதன் நோக்கம், 45 வயதுக்கு மேற்பட்டவர்கள், சுகாதாரப் பணியாளர்கள் மற்றும் முன்களப் பணியாளர்களுக்கு தவறாமல் இலவச தடுப்பூசிகள் கிடைக்கச் செய்வது குறித்து திட்டமிடுவதுதான்.
இதற்கு முந்தைய 2 வாரத்தில், மொத்தம் 1.7 கோடி தடுப்பூசிகளை மாநிலங்களுக்கு மத்திய அரசு இலவசமாக வழங்கியுள்ளது.
மேலும், மொத்தம் 4.39 கோடிக்கும் மேற்பட்ட தடுப்பூசிகள், மாநிலங்கள் மற்றும் தனியார் மருத்துவமனைகள், இந்த மே மாதத்தில் கொள்முதல் செய்ய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718543
எஃகுத்துறை அமைச்சகம்
எண்ணெய் மற்றும் எரிவாயுத் துறைகளின் எஃகுத் தேவைகளுக்கு இறக்குமதியை சார்ந்திருப்பதைக் குறைத்துக்கொண்டு உள்நாட்டு எஃகுப் பயன்பாட்டை அதிகரிக்க வேண்டும் என்று திரு. தர்மேந்திர பிரதான் வலியுறுத்தியுள்ளார்.
எண்ணெய் மற்றும் எரிவாயுத் துறைகளின் எஃகுத் தேவைகளுக்கு இறக்குமதியைச் சார்ந்திருப்பதைக் குறைத்துக்கொண்டு, உள்நாட்டு எஃகுப் பயன்பாட்டை அதிகரிக்க வேண்டும் என்று மத்திய பெட்ரோலியம், இயற்கை வாயு, எஃகுத் துறைகளுக்கான அமைச்சர் திரு தர்மேந்திர பிரதான் வலியுறுத்தியுள்ளார். “ஆத்ம நிர்பார் பாரத் - சுயசார்பு இந்தியா - எண்ணெய் மற்றும் எரிவாயுத் துறைகளில் உள்நாட்டு எஃகுப் பயன்பாட்டை அதிகரிப்பது” என்பது பற்றிய இணையவழிக் கருத்தரங்கு ஒன்றில் இன்று உரையாற்றிய அவர், எண்ணெய் மற்றும் எரிவாயுத் துறைகள் ஒன்றோடொன்று நெருங்கிய தொடர்புடையவை என்றும், அவற்றை புதிய தளத்திற்கு கொண்டு செல்வதற்கான நேரம் இது என்றும் கூறினார்.
நாட்டை, சுயசார்பு இந்தியாவாக உருவாக்க வேண்டும் என்று பிரதமர் திரு.நரேந்திர மோடி விடுத்த அறைகூவல் குறித்து குறிப்பிட்ட திரு பிரதான், சுய சார்புடன், அதே சமயம் உலக அளவில் ஒருங்கிணைந்த பொருளாதாரத்துடன், வலுவான உற்பத்தித் துறையுடன் கூடிய வலிமையான இந்தியாவை உருவாக்குவதே சுயசார்பு இந்தியா என்பதாகும் என்றார். கட்டுமானத்துறை, எண்ணெய், எரிவாயு, ஆட்டோமொபைல், இயந்திரங்கள் மற்றும் பல துறைகளுடன் வலுவான தொடர்பு கொண்ட இந்திய எஃகுத் துறை, சுயசார்பு இந்தியாவாக உருவாகும் கனவை நனவாக்குவதற்கு மிக அடிப்படையான பங்காற்ற வேண்டியுள்ளது என்று கூறினார். உள்நாட்டுத் தேவைகள் அனைத்தையும் பூர்த்தி செய்த பின்னரே, உலக அரங்கில், இந்திய எஃகுத் துறை மிகப்பெரும் பங்காற்ற இயலும் என்று அவர் கூறினார். “பொருள் வழங்கு தொடரை உள்ளூர்மயமாக்குவது என்பதை மேம்படுத்துவதற்காக நாம் மேற்கொள்ளும் முயற்சிகளினால், செலவினம் அதிகரிக்காமல் இருக்கும் வகையில், உள்நாட்டுத் தயாரிப்பாளர்கள் காலத்திற்கேற்ப நடந்துகொள்ள வேண்டும்” என்றார் அமைச்சர்.
கடந்த ஆறு ஆண்டுகளில், முதலீட்டுக்கு சாதகமான கொள்கைகளின் காரணமாக, எண்ணெய் மற்றும் வாயுத் துறைகளில் மிகப்பெரிய மாற்றங்கள் ஏற்பட்டுள்ளன என்று அமைச்சர் கூறினார்.
எண்ணெய் மற்றும் எரிவாயுத் துறை சார்ந்த அனைத்து அமைப்புகளும், தங்களுக்குத் தேவையான பொருள்களை வெளிநாடுகளிலிருந்து இறக்குமதி செய்வதற்குப் பதிலாக உள்நாட்டிலேயே வாங்க வேண்டும் என்று திரு.பிரதான் கேட்டுக் கொண்டார் இத்துறைகளுக்கு தேவையான பொருள்கள் அனைத்தையும் வழங்கும் திறன், உள்நாட்டு எஃகுத் தயாரிப்பாளர்களுக்கு உள்ளது என்று திரு பிரதான் கூறினார்.
(Visitor Counter : 132